**Općina Klis**

****

**Predlaganje programa javnih potreba Općine Klis za**

**2017. godinu**

Upute za prijavitelje

Datum objave natječaja: 13. siječnja 2017. godine

Rok za dostavu prijava: 13. veljače 2017. godine

**Sadržaj**

**1. NATJEČAJ ZA PRIJAVU PROJEKATA UDRUGA ZA OSTVARIVANJE PRAVA NA FINANCIJSKE**

**POTPORE U OKVIRU RASPOLOŽIVIH SREDSTAVA IZ PRORAČUNA OPĆINE KLIS ZA 2017. GODINU**

1.1 OPIS PROBLEMA ............................................................................................................................3

1.2 CILJEVI NATJEČAJA I PRIORITETI ZA DODJELU SREDSTAVA............................................................3

1.3 PLANIRANI IZNOSI I UKUPNA VRIJEDNOST NATJEČAJA..................................................................4

**2. FORMALNI UVJETI NATJEČAJA 5**

2.1. Prihvatljivi prijavitelji: tko može podnijeti prijavu?........................................................................5

2.1.1 Prihvatljivi partneri na projektu / programu................................................................................6

2.1.2 Prihvatljive aktivnosti koje će se financirati putem natječaja......................................................6

2.1.3 Prihvatljivi troškovi koji će se financirati ovim natječajem...........................................................6

2.2 Postupak prijave..............................................................................................................................8

2.2.1 Sadržaj Opisnog obrasca...............................................................................................................8

2.2.2 Sadržaj obrasca Proračuna............................................................................................................8

2.2.3 Gdje poslati prijavu?......................................................................................................................9

2.2.4 Rok za slanje prijave.......................................................................................................................9

2.2.5 Kome se obratiti ukoliko imate pitanja?........................................................................................9

2.3 Procjena prijava i donošenje odluke o dodjeli sredstava................................................................10

2.4 Obavijest o donesenoj odluci o dodjeli financijskih sredstava........................................................12

2.4.1 Indikativni kalendar natječajnog postupka...................................................................................12

**3. POPIS NATJEČAJNE DOKUMENTACIJE 13**

**1. NATJEČAJ ZA PRIJAVU PROJEKATA UDRUGA ZA OSTVARIVANJE PRAVA NA FINANCIJSKE POTPORE U OKVIRU RASPOLOŽIVIH SREDSTAVA IZ PRORAČUNA OPĆINE KLIS ZA 2017. GODINU**

**1.1 OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM**

Ovim Natječajem Općina Klis želi pružiti dodatni poticaj organizacijama civilnog društva, odnosno udrugama mladih i za mlade stvaranjem uvjeta koji će doprinijeti zadovoljavanju javnih potreba te podizanju kvalitete života. Na postupak objavljivanja i provedbe Natječaja za predlaganje javnih potreba Općine Klis za 2017. godinu (u daljnjem tekstu: Natječaj) primjenjuju se odgovarajuće odredbe Zakona o financiranju javnih potreba u kulturi (NN 47/90, 27/93 i 38/09), Zakon o sportu (NN 71/06, 150/08, 124/10, 124/11, 86/12, 94/13, 85/15), Uredbe o kriterijima, mjerilima i postupcima financiranja ugovaranja programa i projekata od interesa za opće dobro koje provode udruge (NN 26/15) i Pravilnika o financiranju javnih potreba Općine Klis (od 21. siječnja 2016.)

Općina će ovim Natječajem poduprijeti i sukladno svojim mogućnostima sufinancirati:

* program javnih potreba u kulturi
* program javnih potreba u sportu
* program razvoja civilnog društva

**1.2 CILJEVI NATJEČAJA I PRIORITETI ZA DODJELU SREDSTAVA**

**Opći cilj** ovog Natječaja je dodatni poticaj organizacijama civilnog društva i stvaranje uvjeta koji će doprinijeti zadovoljavanju potreba stanovnika na području Općine Klis te podizanju kvalitete njihova života.

**Specifični cilj** ovog Natječaja je financijska potpora koja se dodjeljuje za projekte i programe u području odgoja i obrazovanja, kulture, sporta, socijalne skrbi, zdravstva, razvoja i demokratizacije društva, razvoja mjesne samouprave, gospodarstva, poljoprivrede, zavičajne tradicijske baštine te povećanja turističke ponude.

Popis aktivnosti nije konačan, već samo ilustrativan te će se odgovarajuće aktivnosti koje doprinose ostvarenju ciljeva Natječaja, a koje nisu spomenute, također uzeti u obzir za financiranje.

**Prioriteti** za dodjelu sredstava:

* jačanje kapaciteta udruga mladih;
* jačanje kapaciteta udruga za rad sa slijedećim skupinama: djeca, osobe treće životne dobi, nezaposleni, branitelji Domovinskog rata;
* jačanje kapaciteta udruga koje provode projekte koji pridonose ciljevima Strategije razvoja općine Klis (2014.-2020.) te povećanja turističke ponude
* razvijanje inovativnih usluga OCD-a (organizacije civilnog društva)
* stručno osposobljavanje i zapošljavanje

Od interesa za Općina Klis smatrat će se programi stručno utemeljeni i vođeni, visoke razine kvalitete,

kreativni i inovativni, naglašeno ekonomični, koji se odvijaju u kontinuitetu, koji doprinose kvaliteti i

raznovrsnosti na čitavom području Općine Klis te Općinu Klis stavljaju u nacionalni ili europski kontekst.

**1.3 PLANIRANI IZNOSI I UKUPNA VRIJEDNOST NATJEČAJA**

Za financiranje projekata u okviru ovog Natječaja raspoloživ je iznos od 1.100.000,00 kuna.

Najmanji ukupni iznos koji se jednoj udruzi može odobriti putem ovog Natječaja je iznos od 5.000,00 kuna, a najviši ukupni iznos koji se jednoj udruzi može odobriti putem ovog Natječaja je iznos od 500.000,00 kuna za područje sporta, 200.000,00 za područje kulture te 20.000,00 kuna za sufinanciranje programa i projekata udruga iz područja socijalnih djelatnosti te okupljanja i zaštite žena te udruga iz područja udruga proisteklih iz Domovinskog rata te ljudskih prava i zaštite okoliša kao i ostalih udruga.

Bespovratna sredstva koja se traže prema ovom Natječaju mogu biti financirana u 100%-om iznosu od strane Općine Klis, ukoliko se radi o iznosu do 10.000,00 kn. Maksimalni iznos financiranja projekta od strane općine Klis iznosi 80% ukoliko projekt prelazi iznos od 10.000,00 kuna. Ukoliko projektni prijedlog prelazi iznos od 50.000,00 kuna, minimalno 25 % ukupne vrijednosti projekta mora biti usmjereno za rad s mladima do 16 godina.

Osim toga prijavitelj može prijaviti projekt koji je sufinanciran iz drugog izvora u određenom postotku ukupnog iznosa projekta. U navedenom slučaju prijavitelj je dužan izvor i iznos sufinanciranja prikazati u

Opisnom obrascu prijave projekta i Obrascu proračuna projekta.

Također, prijavitelj može prijaviti projekt i na druge davatelje potpora, ali se mora pridržavati pravila zabrane dvostrukog financiranja.

**2.FORMALNI UVJETI NATJEČAJA**

**2.1. PRIHVATLJIVI PRIJAVITELJI: TKO MOŽE PODNIJETI PRIJAVU?**

Na ovaj Natječaj može se prijaviti udruga **koja:**

1. je upisana u Registar udruga Republike Hrvatske;

2. je programski usmjerena na rad u području natječaja što je razvidno iz ciljeva i popisa djelatnosti u

statutu udruge;

3. je upisana u Registar neprofitnih organizacija pri Ministarstvu financija i vodi transparentno

financijsko poslovanje u skladu s propisima o neprofitnom računovodstvu[[1]](#footnote-1);

4. pravodobno i u cijelosti ispunjava ugovorne obveze preuzete na temelju prijašnjih ugovora o dodjeli

bespovratnih sredstava prema Općini Klis i/ili svim drugim davateljima financijskih sredstava iz

javnih izvora što potvrđuje izjavom koju potpisuje osoba ovlaštena za zastupanje udruge (Obrazac

– Izjava o financiranim projektima udruga);

5. koja će u sklopu prijavljenog programa/projekta provoditi aktivnosti na području Općine Klis;

6. ima odgovarajuće organizacijske kapacitete i ljudske resurse za provedbu projekta;

7. ne vodi se kazneni postupak protiv odgovorne osobe u udruzi i voditelja projekta (dostavlja se prije

potpisivanja ugovora);

8. dostavlja potvrdu izdanu od strane Ministarstva financija – Porezne uprave da su podmireni svi

doprinosi te plaćen porez (dostavlja se prije potpisivanja ugovora).

Na ovaj Natječaj **ne mogu se prijaviti:**

1. ogranci, podružnice i slični ustrojbeni oblici udruga koji nisu registrirani sukladno Zakonu o

udrugama kao pravne osobe;

2. udruge koje nisu upisane u Registar neprofitnih organizacija;

3. udruge koje nisu upisane u Registar udruga Republike Hrvatske;

4. udruge koje su nenamjenski trošile prethodno dodijeljena sredstva iz javnih izvora (nemaju pravo

prijave sljedeće dvije godine, računajući od godine u kojoj su provodile projekt);

5. udruge koje su u stečaju;

6. udruge koje nisu ispunile obveze vezane uz plaćanje doprinosa ili poreza;

7. udruge čiji je jedan od osnivača politička stranka.

Svaka udruga na ovaj Natječaj može prijaviti i ugovoriti 1 projekt, na razdoblje provedbe zaključno do 31. prosinca 2017. godine. Ista udruga može biti partner u više projekata unutar prioritetnih područja Natječaja.

Po ovom Natječaju ne smiju se prijavljivati programi za čiju cjelovitu provedbu su prijavitelji već dobili

sredstva iz drugih javnih izvora. Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom Natječaju. U slučaju da se ustanovi dvostruko financiranje programa, prijavitelj će morati vratiti sva primljena sredstva.

**2.1.1 Prihvatljivi partneri u projektu**

Udruge prijavitelji mogu realizirati projekt samostalno ili u partnerstvu. Partnerstvo na projektu nije obvezno prema ovom Natječaju, već je poželjno pri pripremi i provedbi prijavljenog projekta. Projektne

aktivnosti partnera moraju biti jasno specificirana u prijavi projekta.

Udruga prijavljuje jedan zajednički projekt i jedan proračun bez obzira na vrstu i broj partnera u provedbi projekta.

Partnerstvo u projektu dokazuje se pojedinačnom Izjavom o partnerstvu, potpisanom i ovjerenom od

strane nositelja projekta i svakog partnera na projektu (priložiti onoliko izjava koliko ima partnera u

projektu).

Ugovor o financijskoj potpori zaključit će se s nositeljem projekta koji je ujedno odgovoran za provedbu

projekta, namjensko trošenje odobrenih sredstava i redovito izvještavanje.

**2.1.2 Prihvatljive aktivnosti koje će se financirati putem natječaja**

Vremensko razdoblje za provedbu projekata po ovom Natječaju je zaključno do 31. prosinca 2017. godine.

Projektne aktivnosti se moraju provoditi na području Općine Klis. Pojedine aktivnosti (npr. studijska

putovanja i sl.) moguće je organizirati i izvan županije odnosno područja Republike Hrvatske.

**2.1.3 Prihvatljivi troškovi koji će se financirati ovim natječajem**

Sredstvima ovog Natječaja mogu se financirati samo stvarni i prihvatljivi troškovi, nastali provođenjem

projekta u vremenskom razdoblju naznačenom u ovim Uputama. Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih

troškova.

Pod **prihvatljivim izravnim troškovima** podrazumijevaju se troškovi koji su neposredno povezani uz

provedbu pojedinih aktivnosti predloženog projekta kao što su:

* organizacija obrazovnih aktivnosti, okruglih stolova,
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl.),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl.),
* troškovi reprezentacije vezani uz organizaciju projektnih aktivnosti,
* izdaci za troškove plaća i naknada voditeljima projekta, izvoditeljima iz udruge i/ili vanjskim

suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, broj mjeseci i mjesečni bruto iznos naknade, koji u ukupnom proračunu projekta ne smiju biti veći od 40% ukupnog troška planiranog za provedbu projekta,

* troškovi komunikacije (troškovi telefona, interneta i sl.) koji moraju biti specificirani,
* troškovi nabavke opreme nužne za provedbu projekta koja mora biti specificirana po vrsti i iznosu, koja u ukupnom proračunu projekta ne može biti veća od 20% ukupnog troška planiranog za provedbu projekta,
* putni troškovi (npr. dnevnice za službena putovanja),
* izdaci za prijevoz i smještaj.

Prihvatljivi neizravni troškovi projekta su režijski troškovi (režije: električna energija, plin, voda, najam

prostora, knjigovodstveni servis i bankovni troškovi).

Samo se prihvatljivi troškovi uzimaju u obzir za dodjelu bespovratnih sredstava. Prihvatljive troškove mogu stvarati samo one aktivnosti koje su nužne za provedbu projekta. Nužno je voditi računa da se prihvatljivi troškovi moraju temeljiti na stvarnim troškovima.

Iz sredstava koja se traže za provedbu projekta ne smije se isplaćivati regres, božićnice i druge slične

naknade zaposlenicima i članovima udruge.

U proračun projekta koji se prijavljuje ne smiju se uvrstiti troškovi koji se odnose na plaćanje režijskih

troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe. U slučaju da udruga djeluje u iznajmljenom privatnom prostoru, potrebno je priložiti presliku ovjerenog Ugovora o najmu koji ne može biti sklopljen s osobama koje obnašaju odgovorne funkcije u udruzi.

Pod **neizravnim troškovima** podrazumijevaju se troškovi koji nisu izravno povezani s provedbom projekta, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi.

U neprihvatljive troškove spadaju:

* ulaganja u kapital ili kreditna ulaganja, jamstveni fondovi;
* troškovi kamata na dug;
* kazne, financijske globe i troškovi sudskih sporova;
* dugovi i stavke za pokrivanje dugova i gubitaka;
* doprinosi za dobrovoljna zdravstvena ili mirovinska osiguranja koja nisu obvezna prema

nacionalnom zakonodavstvu;

* plaćanje neoporezivih bonusa zaposlenima;
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode;
* troškovi koji su već bili financirani iz javnih izvora odnosno troškovi koji se u razdoblju provedbe

projekta financiraju iz drugih izvora;

* doprinosi u naravi: nefinancijski doprinosi (robe ili usluge) od trećih strana koji ne obuhvaćaju

izdatke za Korisnika;

* troškovi koji nisu predviđeni Ugovorom;
* donacije u dobrotvorne svrhe;
* zajmovi drugim organizacijama ili pojedincima;
* drugi troškovi koji nisu neposredno povezani sa sadržajem i ciljevima projekta.

**2.2 POSTUPAK PRIJAVE**

**Sve zainteresirane udruge moraju svoj projekt prijaviti na propisanim obrascima uz detaljan opis projekta koji prijavljuju za dobivanje financijske potpore.**

Obvezna natječajna dokumentacija za prijavu projekata je:

1. Obrazac opisa projekta s potpisom ovlaštene osobe i pečatom udruge

2. Obrazac proračuna projekta s potpisom ovlaštene osobe i pečatom udruge

Uz navedene obrasce dostavlja se slijedeća dokumentacija:

1. Ispis iz Registra udruga (ne stariji od 30 dana od dana objave natječaja (ispis s elektronske stranice Registra udruga)

2. Obrazac izjave o nepostojanju dvostrukog financiranja

3. Životopis voditelja programa/projekta

4. Obrazac - Izjava o točnosti i istinitosti podataka

5. Obrazac - Izjava o partnerstvu - priložiti onoliko izjava koliko ima partnera u projektu

6. Obrazac - Izjava da se ne vodi kazneni postupak protiv udruge i osobe ovlaštene za zastupanje prijavitelja

7. Životopis voditelja programa/projekta

Po odobrenju programa/projekta, prije potpisivanja Ugovora, potrebno je dostaviti:

1. Potvrdu izdanu od strane Ministarstva financija – Porezne uprave da su podmireni svi doprinosi te

plaćen porez;

2. Potvrda o predaji/zaprimanju Financijskog izvještaja za 2016. godinu (predaja do 28. veljače 2017.)

Prijavitelji uz prijavu programa mogu priložiti i ostalu dokumentaciju koju smatraju relevantnom za

obrazloženje i vrednovanje predloženog programa.

**2.2.1 Sadržaj Opisnog obrasca**

Opisni obrazac projekta dio je obvezne dokumentacije. Ispunjava se na hrvatskom jeziku i sadrži podatke o prijavitelju, partnerima te sadržaju projekta koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

**2.2.2 Sadržaj obrasca Proračuna**

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta, kao i o bespovratnim sredstvima koja se traže od davatelja.

Prijava u kojoj nedostaje obrazac Proračuna neće biti uzeta u razmatranje, kao ni prijava u kojoj obrazac

Proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

**2.2.3 Gdje poslati prijavu?**

Obvezne obrasce i propisanu dokumentaciju potrebno je poslati u papirnatom (jedan izvornik) obliku.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.

Natječajnu dokumentaciju treba poslati preporučeno poštom, putem dostavljača ili osobno (predaja na protokol Jedinstvenog upravnog odjela općine Klis) svakim radnim danom od 7,30 do 15,30 sati) u zatvorenoj omotnici na slijedeću adresu:

**Općina Klis, Iza grada 2, 21 231 Klis**

uz naznaku **„Natječaj za javne potrebe Općine Klis – ne otvarati“**

U obzir će se kao pravodobne uzeti prijave poslane poštom kao preporučene pošiljke koje na omotnici budu označene poštanskim žigom zaključno s danom 13. veljače 2017.g. Osobno dostavljene prijave uzet će se u obzir kao pravodobne ako budu zaprimljene na protokol Jedinstvenog upravnog odjela općine Klis, najkasnije do 13. veljače 2017.g. do 15.30 sati.

Obrasci za prijavu mogu se preuzeti putem računala na internet stranici Općine Klis www.klis.hr.

**2.2.4 Rok za slanje prijave**

Rok za prijavu na natječaj je 13. veljače 2017.g. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno na protokol Jedinstvenog upravnog odjela općine Klis, prijavitelju će biti izdana potvrda o točnom vremenu prijama pošiljke.

Zakašnjele, nepotpune ili na drugi način podnesene prijave protivno uvjetima iz ovog Natječaja neće se

razmatrati.

**2.2.5 Kome se obratiti ukoliko imate pitanja?**

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: [info@klis.hr](mailto:info@klis.hr) i to najkasnije 7 dana prije isteka Natječaja.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**2.3 PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

1. Zaprimanje i evidencija prijava

2. Formalna provjera prijava

3. Stručno kvalitativno vrednovanje i ocjena prijava

4. Odluka o odabiru

**(A) PREGLED PRIJAVA**

Prijave zaprima i evidentira Jedinstvenog upravnog odjela općine Klis. Svakoj prijavi dodjeljuje se evidencijski broj.

**(B) FORMALNA PROVJERA PRIJAVA**

Općina Klis ustrojava Povjerenstvo za provjeru ispunjavanja propisanih (administrativnih) uvjeta prijavljenih projekata za provjeru propisanih uvjeta Natječaja (dalje: Povjerenstvo).

Povjerenstvo pristupa otvaranju pristiglih prijava te pregledava ispunjavaju li svi pristigli projekti udruga

formalne uvjete u skladu sa uvjetima navedenim u objavljenom Natječaju i Uputi za prijavitelje, odnosno je li istima priložena sva tražena natječajna dokumentacija kako je to navedeno u Natječaju, te na propisanim natječajnim obrascima, kao i jesu li prijave pristigle u roku.

Nakon provjere svih pristiglih i zaprimljenih prijava u odnosu na propisane uvjete Natječaja, Povjerenstvo izrađuje popis svih organizacija koje su zadovoljile propisane uvjete, čije se prijave stoga upućuju na procjenu kvalitete, kao i popis svih organizacija koje nisu zadovoljile propisane uvjete Natječaja.

**(C) STRUČNA PROCJENA PRIJAVA KOJE SU ZADOVOLJILE PROPISANE UVJETE NATJEČAJA**

Općina Klis ustrojava Povjerenstvo za ocjenjivanje prijavljenih projekata (dalje: Povjerenstvo) koje se sastoji od 3 člana. Članovi Povjerenstva ne smiju biti u sukobu interesa o čemu moraju potpisati posebnu izjavu. Svaka pristigla i zaprimljena prijava ocjenjuje se na temelju Obrasca za procjenu kvalitete/vrijednosti projekta.

Na temelju provedene procjene prijava koje su zadovoljile propisane uvjete natječaja, nezavisno Povjerenstvo ocjenjuje projekte, a predsjednik Povjerenstva objedinjuje sve ocjene i sastavlja privremenu listu odabranih projekata, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos Natječaja.

Uz privremenu listu, temeljem bodova koje su ostvarile tijekom procjene, Povjerenstvo će sastaviti i

rezervnu listu odabranih projekata za dodjelu sredstava.

**(D) DOSTAVA DODATNE DOKUMENTACIJE I UGOVARANJE**

Kako bi se izbjeli dodatni nepotrebni troškovi prilikom prijave na Natječaj, Općina Klis će tražiti dodatnu

dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih projekata za dodjelu sredstava.

Dokumenti i potvrde koji će se dodatno tražiti od prijavitelja prije potpisivanja Ugovora o dodjeli

financijskih sredstava za provedbu projekata:

- potvrda izdana od strane Ministarstva financija Porezne uprave da su podmireni svi doprinosi i plaćeni porezi

- Potvrda o predaji/zaprimanju Financijskog izvještaja za 2016. godinu (predaja do 28. veljače 2017.)

Rok za dostavu dodatne dokumentacije je 5 radnih dana od dana dostave obavijesti udrugama koje su na privremenoj listi za financiranje. Općina Klis će obavijest udrugama dostaviti putem e-maila uz obaveznu potvrdu udruga o primitku iste. Ako prijavitelj bez posebno pismenog obrazloženog i opravdanog razloga ne dostavi traženu dodatnu dokumentaciju u roku od 5 radnih dana, s istim se neće sklopiti ugovor.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj

može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete Natječaja, njegova prijava neće ići u postupak ugovaranja.

Nakon provjere dostavljene dokumentacije, Povjerenstvo predlaže Načelniku konačnu listu odabranih projekata za dodjelu bespovratnih sredstava u cilju donošenja Odluke o ostvarenju prava na financijske

potpore udrugama iz ovog natječaja.

Za svaki odobreni projekt Općina Klis će potpisati Ugovor o financijskoj potpori s nositeljem projekta i to u roku od 30 dana od donošenja Odluke o ostvarenju prava na financijske potpore udrugama.

**Ugovorom o sufinanciranju utvrđuje se:**

**- iznos do kojeg Općina Klis preuzima obvezu sufinanciranja**

**- način i rokovi isplate financijske potpore**

**- način podnošenja izvješća o utrošenim sredstvima od strane korisnika**

**- rokovi za pojedine obveze korisnika**

**- način provedbe nadzora i kontrole namjenskog korištenja sredstava**

**- uvjeti pod kojima je korisnik dužan izvršiti povrat sredstava u proračun Općine Klis i druge odredbe.**

Korisnik je dužan u svim obavijestima prema krajnjim korisnicima programa i u svim kontaktima s medijima navesti da je program sufinanciran sredstvima Općine Klis.

Općina Klis će kontrolirati namjensko trošenje odobrenih sredstava, na temelju obveznog opisnog i financijskog izvješća koji su udruge dužne dostavljati Općini Klis, u skladu sa odredbama Ugovora o financijskoj potpori.

Rezervna lista odabranih projekata/programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata/programa.

Općina Klis će ukinuti daljnje financiranje te zatražiti povrat uplaćenih sredstava uz pripadajuću zakonsku

kamatu u slučaju kada udruga nenamjenski utroši odobrena financijska sredstva ili na drugi način krši obveze proizašle iz Ugovora.

**2.4 OBAVIJEST O DONESENOJ ODLUCI O DODJELI FINANCIJSKIH SREDSTAVA**

Odluku o rezultatu Natječaja za prijavu projekata udruga na temelju prijedloga Povjerenstva za ocjenjivanje prijavljenih projekata, donosi Načelnik Općine Klis. Odluka će biti objavljena na mrežnoj stranici: www.klis.hr

Svi prijavitelji pisanim putem će biti obaviješteni o tome je li njihov program prihvaćen za financiranje ili

nije.

Svaka udruga koja je sudjelovala u ovom Natječaju može uputiti prigovor na Odluku o ostvarenju prava na financijske potpore Općini Klis u roku osam dana od dana objave odluke. O prigovoru odlučuje Načelnik na prijedlog Povjerenstva za prigovore u roku 15 (petnaest) dana od zaprimanja prigovora. Prigovor ne odgađa izvršenje navedene odluke i provedbu Natječaja.

**2.4.1 Indikativni kalendar natječajnog postupka**

|  |  |
| --- | --- |
| **Faze natječajnog postupka** | **Datum** |
| **Objava natječaja** | 13. siječnja 2017. |
| **Rok za slanje pitanja vezanih uz natječaj** | 6. veljače 2017. |
| **Rok za slanje prijava** | 13. veljače 2017. |
| **Rok za procjenu prijava koje su zadovoljile propisane uvjete natječaja** | 20. veljače 2017. |
| **Rok za upit za dostavom dodatne dokumentacije** | 22. veljače 2017.\* |
| **Rok za dostavu tražene dokumentacije** | 28. veljače 2017.\* |
| **Rok za objavu odluke o dodjeli financijskih sredstava i slanje obavijesti**  **prijaviteljima** | 1. ožujka 2017.\* |
| **Rok za ugovaranje** | 6. ožujka 2017.\* |

Općina Klis ima mogućnost ažuriranja ovog indikativnog kalendara. Termini koji označeni zvjezdicom (ӿ) su okvirni. Obavijest o tome, kao i ažurirana tablica, objavit će se na mrežnoj stranici: www.klis.hr

**3. POPIS NATJEČAJNE DOKUMENTACIJE**

Na mrežnim stranicama Opine Klis objavljeni su slijedeći dokumenti koji čine sastavni dio dokumentacije

Natječaja za predlaganje javnih potreba ćine Klis za 2017. godinu:

1. Javni natječaj 2017.

2. Godišnji plan objave Natječaja 2017.

3. Upute za prijavitelje 2017.

4. Obrazac 1: OPIS PROGRAMA/PROJEKTA 2017.

5. Obrazac 2: PRORAČUN PROGRAMA/PROJEKTA 2017.

6. Obrazac 3: Izjava o nepostojanju dvostrukog financiranja

7. Obrazac 4: Izjava o točnosti i istinitosti podataka

8. Obrazac 5: Izjava o partnerstvu – ako je primjenjivo

9. Obrazac 6: Izjava o nekažnjavanju

10. Životopis voditelja projekta 2017.

11. Obrazac 7: Kontrolni popis dokumenata i priloga za provjeru 2017.

12. Obrazac 8: Obrazac za formalnu provjeru prijave 2017.

13. Obrazac 9: Obrazac za procjenu kvalitete/vrednovanje programa 2017.

14. Dokaz o registraciji (može ispis stranice iz Registra udruga)

Po odobrenju programa/projekta, prije potpisivanja Ugovora, potrebno je dostaviti:

1. Potvrdu izdanu od strane Ministarstva financija – Porezne uprave da su podmireni svi doprinosi te

plaćen porez;

2. Potvrda o predaji/zaprimanju Financijskog izvještaja za 2016. godinu (predaja do 28. veljače 2017.)

1. Organizacija je upisana u Registar neprofitnih organizacija i vodi transparentno financijsko poslovanje

   (transparentnim financijskim poslovanjem, za potrebe ovoga Natječaja, smatra se da je udruga dostavila FINA-i za potrebe Ministarstva financija minimalno godišnji račun prihoda i rashoda od 1. siječnja do 31. prosinca 2015. god., bilancu i bilješke uz financijske izvještaje), u skladu s propisima o računovodstvu neprofitnih organizacija. [↑](#footnote-ref-1)